Pandora



Virksomhedsbeskrivelse Den Økonomiske Situation Artikler Film De Sociale Medier

= Virksomhedsbeskrivelse: =


 * Navn || Pandora A/S ||
 * Beliggenhed (Hovedsæde) || Hovedvejen 2, 2600 Glostrup ||
 * Hovedprodukter || Smykker ||
 * Ejerforhold || Aktieselskab ||
 * Antal ansatte || 185 ||
 * Omsætning (mio) || 6.658 ||
 * Resultat (mio) || 2.037 ||
 * Egenkapital (mio) || 5.411 ||
 * Tallene er hentet fra Pandoras virksomhedsprofil fra Navne, Numre og Erhverv.

Historie:
Pandora udspringer fra en juvelerbutik, etableret i 1982 af guldsmed Per Enevoldsen og konen Winnie.

Juvelerbutikken startede med at tage til Thailand, hvor man hentede smykkerne man solgte videre i Danmark. Efter stor succes som engrosvirksomhed droppede man i 1987 virksomhedens aktiviteter i detailleddet, og man flyttede til noget større. Samtidig ansatte man sin egen designer og man ville nu fokusere på at skabe sine egne smykker, hvilket kom til udtryk i 1989 hvor man selv startede fremstillingen af smykker i Thailand.

Gennembruddet for Pandora sker, da man i 2000 lancerer ”charm”-armbåndskonceptet, som er små vedhæng i sølv, guld og andre materialer, som kan samles og udskiftes til sit armbånd.

Hurtigt steg efterspørgslen og konceptet blev lanceret i USA i2003, samt Australien og Tyskland i 2004. Udviklingen fra platform i Skandinavien til en international smykkegigant er skabt ud fra mulighederne ved produktion i Thailand, som huser over nogle forudsætninger som ikke er at finde under samme rammer i Europa, herunder billig arbejdskraft samt andre ressourceforhorld.

I 2005 markeres det endnu engang ved opførelsen af Pandoras egen smykkefabrik som må betegnes som fundamentet i Pandoras vedvarende markedsposition som en af de førende. Senere følger 3 produktionsanlæg i samme område i Thailand - Det hele for at udvide produktionskapaciteten så man kan imødekomme efterspørgslen fra kunderne.

I 2010 bliver Pandora børsnoteret på Nasdaq OMX i København.

Fakta om Pandora:

 * Grundlagt i 1982 i København.
 * Pandoras målgruppe er kvinder.
 * Pandoras produkter sælges i over 65 lande, fordelt på 6 kontinenter i over 10.000 salgssteder, heraf 700 som er Pandoras egne butikker, kaldet ”Concept Stores”.
 * Pandora benytter sig af en vertikal integreret forretningsmodel, som betyder, at de selv designer, fremstiller, markedsfører og distribuerer deres produkter.
 * Pandora tilhører regnskabsklasse D, da det er en børsnoteret virksomhed.
 * Pandora befinder sig i vækstfasen, da der efter flere års succes på bagen har medført, at man søger udvidelse af forretning og produktionen.

Bestyrelsen og Direktionen:
Bestyrelsen i Pandora Group består af 8 medlemmer:

Under bestyrelsen er der en direktion bestående af 4 medlemmer:

Chief Executive Officer (CEO) = Administrerende Direktør Chief Financial Officer (CFO) = Økonomichef Chief Development Officer (CDO) = Udviklingschef Chief Merchant Officer (CMO) = Indkøbschef

Mission:
”At tilbyde kvinder i hele verden et univers af moderne, ægte, håndlavede smykker i høj kvalitet til overkommelige priser”.

Vision:
”At blive verdens mest genkendelige smykkemærke”.

=Den økonomiske situation i Pandora:=

Der er stor fremgang i Pandora.



I 2011 går man ud med et resultat på 2,037 milliarder kroner, hvilket er en stigning fra året før, hvor det samme tal var 1,871 milliarder. Det svarer til en stigning på 0,166 milliarder.

Man omsætter for 6,658 milliarder, som er et fald på 0,008 milliarder i forhold til året før, som lagde på 6,666 milliarder.

Vareforbruget i Pandora falder fra ’10 til ’11, fra 1,941 milliarder til 1,798 milliarder - Et fald på 0,143 milliarder.

Distributionsomkostningerne stiger fra 1,733 til 2,053, som er en stigning på 0,32 milliarder.

Administrationsomkostningerne stiger også fra 0,567 til 0,749 milliarder, en stigning på 0,182 milliarder.

Selvom omsætningen falder sammen med vareforbruget, så stiger distributions- og administrationsomkostninger markant. Grunden til at det ikke går ud over det samlede resultat, i større omfang, er, at de finansielle indtægter stiger med lidt over 0,5 milliarder, nemlig fra 0,054 til 0,642, en stigning på 0,588 milliarder.

Herunder har vi nogle nøgletal, som beskriver den seneste udvikling i Pandora A/S:
 * || 2011  ||  2010  ||  Ændring  ||
 * Afkastningsgrad || 32%  ||  33%  ||  -5%  ||
 * Overskudsgrad || 41%  ||  37%  ||  9%  ||
 * Aktivernes omsætningshastighed || 0,78  ||  0,90  ||  -15%  ||
 * Egenkapitalens forrentning || 49%  ||  76%  ||  -55%  ||
 * Gældsrente || 9%  ||  5%  ||  46%  ||

Afkastningsgraden, som viser hvor meget man opnår i forrentning af den investerede kapital, falder med 5%, og det er en negativ udvikling.

Aktivernes omsætningshastighed, som viser hvor stor en omsætning der er skabt på grundlag af den investerede kapital, falder med 15%, og det er et udtryk for, at man får omsætningen et andet sted fra, mere end førhen.

Egenkapitalens forrentning lider det største dyk på 55%, hvilket er meget negativt for Pandora, da Pandora bygger på de aktionærer der skyder kapital ind i virksomheden.

Gældsrenten, den gennemsnitlige rentebetaling, stiger med 46% og det er negativt for virksomheden.

Overskudsgraden stiger med 9%, hvilket er positivt.

Der er kun 2010 og 2011 med, og det siger ikke meget om Pandoras økonomiske situation, i hvert fald ikke på den lange bane. Baggrundsstoffet bagved, som også vil komme frem i artiklerne senere, er at Pandora har været utroligt dårligt stillet, og har været inde i en enorm krise. Pandora er dog ved at finde fodfæstet igen, og det ville man kunne se hvis der havde været nogle flere år med i oversigten over nøgletal.

=Artikler om Pandora A/S:=

Jeg har fundet to artikler, som er præget af et tilbagevendende Pandora-selskab, der nu er ved at finde et niveau, som minder om en stor personlighed på smykkemarkedet.

Den teori, der er af VØ-karakter, og som indgår i artiklerne, har jeg markeret med rød. Det hele taler for sig selv, men for god ordens skyld, så handler teorien om de ting der indgår ved et årsregnskab og en rentabilitetsanalyse af en virksomhed. Jeg har valgt netop disse to artikler, fordi Pandora fremlægger årsregnskab i den kommende uge.

De sidste mange tal er analytikkerenes bud på det kommende regnskab, og har bevidst ikke markeret det i rødt for læserens skyld.

Pandora offentliggører, efter planen, deres årsregnskab på tirsdag, den 6. november, lige inden Børsen åbner.

Pandora smykker sig med oktobers aktieguld (1. nov. 2012 kl. 08:29 • Leveret af Nyhedsbureauet Newspaq)
Artiklen omhandler et genopstående Pandora, der er ved at finde sig selv igen efter deres krise:

”Pandora skilte sig positivt ud i oktobers C20-aktiehandel med en stigning på 15,7 procent. Dermed fortsætter aktiekursen sin genrejsning med en stigning på 82 procent siden nytår.”

”- Investorerne forventer, at Pandora følger op på sidste kvartalsregnskab med en stabil udvikling i omsætningen, når de aflægger regnskab på tirsdag.”

” - Pandora er i færd med at genfinde sig selv og kan blive en positiv overraskelse i 2013 med både vækst i omsætningen og en forbedring i rentabiliteten ”

OPTAKT Pandora Q3 6/11: Plaster på det blødende salg (02-11-2012 12:55:00)
Artiklen omhandler Pandoras fantastiske 2012, og forventningerne til det kommende årsregnskab:

”Efter fald på 12, 15, 18 og 10 pct. i salget i de seneste fire kvartaler ventes blødningen nu at være stort set stoppet for Pandora.”

” Det var i sommeren 2011, at Pandora opdagede, at deres nye produkter ikke var blevet taget godt imod af markedet, og smykkeproducenten måtte nedjustere forventningerne voldsomt fra 30 pct. vækst i omsætningen til nulvækst. ”

”Tredje kvartal markerer også afslutningen af det tilbagebytningsprogram, hvor Pandora har ladet forhandlere bytte dårligt sælgende varer for nye - det får en effekt på mellem 700 og 800 mio. kr., vurderer Pandora selv.”

” I øjeblikket forventer Pandora en omsætning over 6 mia. kr., en bruttomargin "i midt 60'erne" og en EBITDA-margin "i den lave ende af 20'erne". ”

”Analytikernes forventninger til Pandoras regnskab for tredje kvartal af 2012:



Mio. kr. Q3 12(e) Q3 11 FY 12(e) FY 11

Omsætning 1551 1569 6277 6658

-- America 790 755 3224 3144

-- Europa 546 618 2225 2623

-- Asien/Stillehavet 198 196 860 891

Samlet salgsvækst -1,1% -12,2% -5,7% -0,1%

Brutto-margin 63,3% 73,6% 66,0% 73,0%

EBITDA 347 536 1510 2281

EBITDA-margin 22,2% 34,2% 24,1% 34,3%

EBIT 302 506 1323 2058

Resultat før skat 289 416 1232 2369

Resultat efter skat 237 341 1010 2037”

=Film om Pandora A/S:=

10 i 9: Pandora-aktien glimter af guld. (8. maj 2012 08:50)
media type="custom" key="21336036"

Filmen omhandler Pandoras første kvartal i 2012, som er bedre end forventet og det ses på aktien, der stiger med 10%.

Det der overrasker, er tallene for driftsresultat og bundlinje, og det der lægges fokus på er, at man modsat tidligere har været nødt til at nedjustere forventningerne til året, så fastholder man forventningen om en omsætning på 6 milliarder kroner.

Den VØ-teori, der bruges i filmen, er de elementer der er med, når der er tale om årsregnskab og rentabilitetsanalyse (omsætning, lønsomhed, nøgletal osv) Filmen handler om regnskabet og den økonomiske udvikling i Pandora.

Jens Houe Thomsen kommenterer på regnskabet og kommer med forklaringer på fremgangen i Pandora. Teori fra Afsætning bruges også i filmen.

=Pandora og de sociale medier:=

Pandora benytter sig flittigt af de sociale medier:


 * Pandora har brugt Facebook siden den 7. november 2007.
 * Pandora har i skrivende stund 1.523.785 'likes' på Facebook.


 * Pandora benytter sig af nationalbaserede twitter-profiler, med Pandora Jewellery UK som den største (@Pandora_UK).
 * Pandora_UK har i skrivende stund 19.295 'followers' på Twitter.

Til toppen